গ্রাগ্স-পা-র্গ্যাল-ম্ত্শান (গেলুগ)

ফ্রেম|
**গ্রাগ্স-পা-র্গ্যাল-ম্ত্শান** () (১৬১৯-১৬৫৬) পঞ্চম দলাই লামার সমকালীন তিব্বতের দ্গে-লুগ্স বৌদ্ধধর্মসম্প্রদায়ের একজন বিখ্যাত লামা যিনি পান-ছেন-ব্সোদ-নাম্স-গ্রাগ্স-পা নামক পঞ্চদশ দ্গা'-ল্দান-খ্রি-পার অবতার রূপে চিহ্নিত হন।

## অবতার রূপে চিহ্নিতকরণ
গ্রাগ্স-পা-র্গ্যাল-ম্ত্শান ১৬১৯ খ্রিষ্টাব্দে তিব্বতের স্তোদ-লুং-গাদ-খা-সা () নামক স্থানে এক সম্ভ্রান্ত পরিবারে জন্মগ্রহণ করেন। তাকে চতুর্থ দলাই লামা  য়োন-তান-র্গ্যা-ম্ত্শোর পুনর্জন্ম রুপে চিহ্নিত করা হলেও শেষ পর্যন্ত ঙ্গাগ-দ্বাং-ব্লো-ব্জাং-র্গ্যা-ম্ত্শোকে পঞ্চম দলাই লামা রূপে স্বিকৃতি দেওয়া হয়। এর পরিবর্তে চতুর্থ পাঞ্চেন লামা ব্লো-ব্জাং-ছোস-ক্যি-র্গ্যাল-ম্ত্শান তাকে পান-ছেন-ব্সোদ-নাম্স-গ্রাগ্স-পা নামক পঞ্চদশ দ্গা'-ল্দান-খ্রি-পার অবতার রূপে চিহ্নিত করেন।

## শিক্ষা
গ্রাগ্স-পা-র্গ্যাল-ম্ত্শান দ্রেপুং বৌদ্ধবিহারে চতুর্থ পাঞ্চেন লামার নিকটে শিক্ষার্থীর শপথ এবং ঙ্গাগ-দ্বাং-ব্লো-ব্জাং-র্গ্যা-ম্ত্শোর সাথে একসঙ্গে শিক্ষালাভ করেন। তিনি স্ক্যোর-মো-লুং (), র্বা-বা-স্তোদ () প্রভৃতি বৌদ্ধবিহারে শিক্ষালাভ করেন।

## হত্যা
যদিও গ্রাগ্স-পা-র্গ্যাল-ম্ত্শান চিরকাল পঞ্চম দলাই লামা ঙ্গাগ-দ্বাং-ব্লো-ব্জাং-র্গ্যা-ম্ত্শোর শিষ্য হিসেবে নিজেকে বর্ণনা করতেন, তবুও যেহেতু গ্রাগ্স-পা-র্গ্যাল-ম্ত্শানকে একসময় পঞ্চম দলাই লামা হিসেবে চিহ্নিত করার চেষ্টা হয়েছিল, সেহেতু অনেকেই তাকে নির্বাচিত পঞ্চম দলাই লামা ঙ্গাগ-দ্বাং-ব্লো-ব্জাং-র্গ্যা-ম্ত্শোর একজন শত্রু হিসেবে দেখতেন। ১৬৫৬ খ্রিষ্টাব্দে নাং-সো-নোর-বু () নামক ব্সোদ-নাম্স-ছোস-'ফেল নামক এক অত্যন্ত প্রভাবশালী রাজপ্রতিনিধির শ্যালক তাকে হত্যা করেন বলে মনে করা হয়। তারই ঘরে গলায় কাপড় ঢুকিয়ে শ্বাসরুদ্ধ অবস্থায় তার মৃতদেহ আবিষ্কৃত হয়। তার মৃত্যুর পর তার ঘরে তার দেহাবশেষকে সংরক্ষিত করে স্তূপ নির্মাণ করা হয়, কিন্তু ১৬৫৮ খ্রিষ্টাব্দে তার ঘর ভেঙ্গে ফেলা হয়, তার দেহাবশেষ স্ক্যিদ-ছু নদীতে ভাসিয়ে দেওয়া হয় এবং তার পুনর্জন্ম চিহ্নিতকরণের ওপর নিষেধাজ্ঞা জারি করা হয়, কারণ এই সময় রটে যায় যে, গ্রাগ্স-পা-র্গ্যাল-ম্ত্শান প্রতিশোধ গ্রহণের উদ্দেশ্যে র্দো-র্জে-শুগ্স-ল্দান () নামক একজন অশুভ আত্মা হয়ে ফিরে এসেছেন। এই অশুভ আত্মা বিতারণের উদ্দেশ্যে বিভিন্ন বৌদ্ধ তান্ত্রিক তন্ত্র সাধনায় লিপ্ত হন এবং পঞ্চম দলাই লামা ভীত হয়ে স্প্রো-ব্দে-খাং-গ্সার নামক () এক মন্দির স্থাপন করে র্দো-র্জে-শুগ্স-ল্দানকে তিব্বতের একজন রক্ষক হিসেবে অধিষ্ঠিত করেন।

## পাদটীকা


## তথ্যসূত্র

## বহিঃসংযোগ
*The Fifth Dalai Lama and His Peer Tulku Dragpa Gyaltsen by Trinley Kalsang

## আরো পড়ুন
*Tales of Intrigue from Tibet's Holy City: The Historical Underpinnings of a Modern Buddhist Crisis Thesis by Lindsay G. McCune The Florida State University College of Arts and Sciences
*Batchelor, Stephen. 1998. "Letting Light into Magic: The Life and Times of Dorje Shukden." Tricycle, vol 7, no. 3, pp.&nbsp;60–66.
*Dreyfus, George. 1998. "The Shuk-den affair: History and nature of a quarrel." Journal of the International Association of Buddhist Studies, vol. 21, no. 2, pp.&nbsp;227–269.
*Jackson, David P. 2001.  "The 'Bhutan Abbot' of Ngor: Stubborn Idealist with a Grudge against Shugs-ldan." Lungta 14.
*Lopez, Donald. 1998. Prisoners of Shangri-La. Chicago: University of Chicago Press, pp.&nbsp;188–196.
*McCune, Lindsay G. 2007. "Tales of Intrigue from Tibet's Holy City: The Historical Underpinning of a Modern Buddhist Crisis." Unpublished M.A. Thesis, Florida State University.
*Nebesky-Wojkowitz, René de. 1996 (1956). Oracles and Demons of Tibet. Delhi: Book Faith, pp.&nbsp;134–144.
*von Brück, Michael. 2001. "Canonicity and Divine Interference." In Charisma and Canon: Essays on the Religious History of the Indian Subcontinent. Dalmia, V, et al., eds. Delhi: Oxford University Press, pp.&nbsp;328–49.

বিষয়শ্রেণী:১৬১৯-এ জন্ম
বিষয়শ্রেণী:১৬৫৬-এ মৃত্যু
বিষয়শ্রেণী:গেলুগ